## Pravilnik o mjerilima i postupku za utvrđivanje nesposobnosti za samostalan život i rad i nedostatak sredstava za uzdržavanje za osobe s prebivalištem u Republici Hrvatskoj kojima se zdravstvena zaštita ne osigurava po drugoj osnovi

### NN 87/2001 (10.10.2001.), Pravilnik o mjerilima i postupku za utvrđivanje nesposobnosti za samostalan život i rad i nedostatak sredstava za uzdržavanje za osobe s prebivalištem u Republici Hrvatskoj kojima se zdravstvena zaštita ne osigurava po drugoj osnovi

# MINISTARSTVO RADA I SOCIJALNE SKRBI

1476

Na osnovi članka 11. stavka 2. Zakona o zdravstvenom osigu­ra­nju
(»Narodne novine«, broj 75/93., 55/96., 1/97 – pro­čiš­ćeni tekst, 109/97.,
13/98, 88/98, 10/99., 34/99., 69/00. i 59/01.) ministar rada i socijalne skrbi,
uz suglasnost ministra zdravstva, donosi

## PRAVILNIK

### O MJERILIMA I POSTUPKU ZA UTVRĐIVANJE NESPOSOBNOSTI ZA SAMOSTALAN ŽIVOT I RAD I NEDOSTATAK SREDSTAVA ZA UZDRŽAVANJE ZA OSOBE S PREBIVALIŠTEM U REPUBLICI HRVATSKOJ KOJIMA SE ZDRAVSTVENA ZAŠTITA NE OSIGURAVA PO DRUGOJ OSNOVI

Članak 1.

Ovim se Pravilnikom propisuju
mjerila i postupak za ostva­ri­va­nje prava na zdravstvenu zaštitu osoba s
prebivalištem u Republici Hrvatskoj koje su nesposobne za samostalan život i
rad i koje nemaju sredstava za uzdržava­nje, a koje to pravo ne mogu ostvariti
po drugoj osnovi.

Članak 2.

Nesposobnima za samostalan život
i rad, u smislu ovoga Pravilnika, smatraju se:

– osobe potpuno nesposobne za
rad kada, zbog tjelesnog ili mentalnog ošteće­nja ili psihičke bolesti, utvrđeno
nalazom i miš­lje­njem tijela vještače­nja iz socijalne skrbi, nisu sposobne za
rad kojim bi mogle osigurati sredstva za osnovne životne potrebe;

– osobe ovisnici o opojnim drogama, alkoholu ili drugim ovisnostima koji
su podvrgnuti odvikava­nju u zdravstvenim ustanovama ili su uk­ljučeni u
provedbu posebnih mjera pomoći ovis­niku o opojnim drogama u terapijskim
zajednicama, a zbog ovis­nosti nisu sposobne za rad kojim bi mogle osigurati sredstva
za osnovne životne potrebe za sve vrijeme dok te okolnosti traju;

– osobe potpuno lišene poslovne sposobnosti.

Članak 3.

U smislu ovoga Pravilnika smatra se da nemaju sredstava za svoje uzdržava­nje
osobe koje su korisnici prava na pomoć za uzdržava­nje odnosno članovi obite­lji
kojima je priznato pravo na pomoć za uzdržava­nje po propisima iz socijalne
skrbi.

Članak 4.

O pravu na zdravstvenu zaštitu, pod uvjetima iz ovoga Pravilnika, rješava
u prvom stup­nju Županijski odnosno Gradski ured za rad, zdravstvo i socijalnu
skrb na čijem području osoba ima prebivalište, a u drugom stup­nju Ministarstvo
zdravstva.

Članak 5.

Postupak za priznava­nje prava na zdravstvenu zaštitu, prema ovom
Pravilniku, pokreće se po zahtjevu osobe, tijela, zdravstvene ustanove, centra
za socijalnu skrb ili terapijske zajednice podnijetog Županijskom odnosno
Gradskom uredu za rad, zdravstvo i socijalnu skrb na čijem području osoba ima
prebivalište.

Županijski odnosno Gradski ured za rad, zdravstvo i socijalnu skrb na
osnovi pisanih dokaza o utvrđenim či­njenicama iz članka 2. ovoga Pravilnika
donosi rješe­nje o priznava­nju prava iz stavka 1. ovoga članka u roku 15 dana
od dana podnoše­nja zahtjeva ili pokreta­nja postupka po službenoj dužnosti, a
najduže u roku 30 dana ako je potrebno provoditi poseban ispitni postupak.

Članak 6.

Korisnik prava na zdravstvenu zaštitu, prema ovom Pravilniku, dužan je u
roku 15 dana prijaviti nadležnom Županijskom odnosno Gradskom uredu za rad,
zdravstvo i socijalnu skrb svaku promjenu či­njenica koje utječu na da­lj­nje
ostvariva­nje prava na zdravstvenu zaštitu.

Članak 7.

Županijski odnosno Gradski
ured za rad, zdravstvo i socijalnu skrb dužan je Ministarstvu zdravstva
prijaviti osobe za koje je, prema ovom Pravilniku, utvrđeno pravo na
zdravstvenu zaštitu.

Članak 8.

Županijski odnosno Gradski
ured za rad, zdravstvo i socijalnu skrb dužan je, najma­nje jednom u godini,
preispitati postoja­nje uvjeta za sve korisnike prava iz ovoga Pravilnika.

Članak 9.

Ovaj Pravilnik stupa na snagu
danom objave u »Narodnim novinama«.

Klasa: 011-01/01-01/33
Urbroj: 524-01-01-1
Zagreb, 26. rujna 2001.

Ministar rada i
socijalne skrbi
**Davorko Vidović,** v. r.
Ministar zdravstva
**prof. dr. sc. Ana Stav­ljenić-Rukavina,** v. r.

Pravilnik, NN 87/2001-1476